Poznámky konsolidovanej účtovnej závierky obce zostavenej k 31. decembru 2025
 
čl. I.
VŠEOBECNÉ ÚDAJE
 
Identifikačné údaje o konsolidujúcej účtovnej jednotke: 
	Názov konsolidujúcej účtovnej jednotky 
	Obec Kláštor pod Znievom 

	Sídlo konsolidujúcej účtovnej jednotky 
	M. Čulena 181, 038 43 Kláštor pod Znievom 

	IČO 
	00316733 

	Dátum založenia, vzniku konsolidujúcej účtovnej jednotky 
	23.11.1990 

	Spôsob zriadenia 
	Zákon č. 369/1990 Zb. o Obecnom zriadení 


 
Identifikačné údaje o konsolidovaných účtovných jednotkách – rozpočtových organizáciách – obchodných spoločnostiach v zriaďovateľskej pôsobnosti konsolidujúcej účtovnej jednotky: 
 
	Názov konsolidujúcej účtovnej jednotky 
	Základná škola F. Hrušovského 

	Sídlo konsolidujúcej účtovnej jednotky 
	Gymnaziálna 197, 038 43 Kláštor pod Znievom 

	IČO 
	37811941 

	Dátum založenia, vzniku konsolidujúcej účtovnej jednotky 
	01.07.2002 


 
	Názov konsolidujúcej účtovnej jednotky 
	Služby obce Kláštor pod Znievom s. r. o 

	Sídlo konsolidujúcej účtovnej jednotky 
	M. Čulena 181, 038 43 Kláštor pod Znievom 

	IČO 
	
51457385
 

	Dátum založenia, vzniku konsolidujúcej účtovnej jednotky 
	16.03.2018 




Konsolidovaný celok obce Kláštor pod Znievom sa v roku 2025 oproti minulým účtovným obdobiam nezmenil. 
Konsolidovaná účtovná závierka konsolidovaného celku obce Kláštor pod Znievom k 31. decembru 2025 je zostavená ako riadna konsolidovaná účtovná závierka podľa zákona č. 431/2002 Z. z. o účtovníctve v znení neskorších predpisov, za účtovné obdobie od 01. januára 2025 do 31. decembra 2025. 
Obec je súčasťou súhrnného celku verejnej správy Slovenskej republiky. 
 
Informácie o zamestnancoch konsolidovaného celku: 
	Priemerný počet zamestnancov konsolidovaného celku počas účtovného obdobia 
	74

	Z toho: počet vedúcich zamestnancov 
	5


 
Informácia o splnení predpokladu nepretržitého pokračovania v činnosti účtovnej jednotky: 
Konsolidovaná účtovná závierka obce Kláštor pod Znievom bola zostavená za predpokladu nepretržitého trvania činnosti v súlade so zákonom o účtovníctve a nadväzujúcimi právnymi predpismi. 

Zmeny účtovných metód a účtovných zásad: 
Účtovná jednotka nezmenila v roku 2025 účtovné metódy, účtovné zásady oproti predchádzajúcemu účtovnému obdobiu. 
 
Spôsob ocenenia jednotlivých zložiek: 
· pri oceňovaní majetku a záväzkov sa uplatňuje zásada opatrnosti. Za základ sa berú všetky riziká, straty a zníženia hodnoty, ktoré sa týkajú majetku a záväzkov a sú známe ku dňu zostavenia účtovnej závierky 
· dlhodobý hmotný a nehmotný majetok sa oceňuje obstarávacou cenou, ktorá zahŕňa cenu obstarania a náklady súvisiace s obstaraním (clo, preprava, montáž, poistné a pod.) 
· súčasťou obstarávacej ceny dlhodobého nehmotného a hmotného majetku nie sú úroky z úverov ani kurzové rozdiely 
· dlhodobý majetok vytvorený vlastnou činnosťou sa oceňuje vlastnými nákladmi, ktoré predstavujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť 
· dlhodobý majetok nadobudnutý darovaním sa oceňuje reálnou hodnotou, teda cenou, za ktorú by sa majetok obstaral v čase, keď sa o ňom účtuje 
· dlhodobý majetok nadobudnutý prevodom správy sa oceňuje cenou, v ktorej sa doteraz viedol v účtovníctve o dlhodobý finančný majetok sa oceňuje obstarávacou cenou 
· deriváty sa pri nadobudnutí oceňujú cenou obstarania a ku dňu, ku ktorému sa zostavuje účtovná závierka, reálnou hodnotou 
· majetok  a záväzky zabezpečené derivátmi sa oceňujú reálnou hodnotou 
· nakupované zásoby sa oceňujú obstarávacou cenou, ktorou je cena obstarania vrátane nákladov súvisiacich s obstaraním ako napr. prepravné, provízia, poistné a zľavy. Zásoby vytvorené vlastnou činnosťou sa oceňujú vlastnými nákladmi, t. j. priamymi nákladmi vynaloženými na tvorbu zásob ako aj časťou nepriamych nákladov, ktoré sa k tvorbe zásob vzťahujú 
· pohľadávky sa pri ich vzniku oceňujú menovitou hodnotou 
· cenné papiere a podiely sa oceňujú obstarávacími cenami, vrátane nákladov súvisiacich s obstaraním o peňažné prostriedky a ceniny sa oceňujú ich menovitou hodnotou o záväzky sa pri ich vzniku oceňujú menovitou hodnotou 
· záväzky sa pri ich prevzatí oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení. 
 
čl. II.
INFORMÁCIE O METÓDACH A POSTUPOCH KONSOLIDÁCIE
 
Konsolidovaná účtovná závierka obce Kláštor pod Znievom bola zostavená v súlade so zákonom              č. 431/2002 Z. z. o účtovníctve v znení neskorších predpisov a v súlade s Opatrením Ministerstva financií Slovenskej republiky č. MF/007132/2016-31 k postupu pri aplikácii § 9a opatrenia Ministerstva financií Slovenskej republiky zo dňa 17. decembra 2008 č. MF/27526/2008-31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov. V rámci konsolidácie konsolidovaného celku obce Kláštor pod Znievom boli eliminované vzájomné pohľadávky, záväzky, náklady a výnosy, bola vykonaná konsolidácia transferov, odvodov príjmov zriaďovateľovi, odpisov, konsolidácia kapitálu. 

Zahrnutie konsolidovaných účtovných jednotiek do konsolidovanej účtovnej závierky: 
	Názov resp. obchodné meno konsolidovanej účtovnej jednotky 
	Metóda úplnej konsolidácie 
	Metóda podielovej konsolidácie 
	Metóda vlastného imania 

	Obec Kláštor pod Znievom 
	Áno 
	 
	 

	Základná škola F. Hrušovského 
	Áno 
	 
	 

	Služby obce Kláštor pod Znievom s. r. o
	Áno
	
	


 

Pri dcérskych účtovných jednotkách bola použitá metóda úplnej konsolidácie. 
Informácie o výsledku hospodárenia z dôvodu predaja majetku medzi účtovnými jednotkami konsolidovaného celku: 
V roku 2025 sa medzi účtovnými jednotkami konsolidovaného celku obce Kláštor pod Znievom neuskutočnil nákup, resp. predaj majetku. 
 
čl. III.
INFORMÁCIE O ÚDAJOCH AKTÍV A PASÍV
 
Popis údajov vyplnených v prehľade pohybov dlhodobého nehmotného a dlhodobého hmotného majetku: 
o prírastok je prvotné vykázanie obstarania dlhodobého nehmotného a dlhodobého hmotného majetku akoukoľvek formou zvýšenia aktív (napr. kúpa, darovanie) o úbytok je vykázanie zníženia aktív (napr. predaj, darovanie) o presun je vykázanie zmeny hodnoty niektorej položky bez zmeny celkovej hodnoty aktív. 
Prehľad o pohybe dlhodobého majetku sa nachádza v priloženom tabuľkovou formulári a vysvetľuje položky súvahy – aktív. 
 Popis významných informácii o aktívach a pasívach: 
Konsolidovaný celok obce Kláštor pod Znievom zahŕňa okrem obecného úradu a Materskej školy aj jednu rozpočtovú organizáciu a obchodnú spoločnosť, ktorej identifikácia sa nachádza v priložených tabuľkách. 
	Názov ÚJ
	IČO
	Druh vzťahu
	Podiel na VI
	Podiel na hlasovac. právach
	Konsolid.podiel
	Adresa

	Obec Kláštor pod Znievom
	00316733
	M
	100
	100
	100
	M. Čulena 181, 038 43 Kláštor pod Znievom

	ZŠ Fr. Hrušovského
	37811941
	D
	100
	100
	100
	Gymnaziálna 197, 038 43 Kláštor pod Znievom

	Služby obce Kláštor pod Znievom s. r. o
	51457385
	D
	100
	100
	100
	M. Čulena 181, 038 43 Kláštor pod Znievom



Informácie o pohľadávkach, záväzkoch a vlastnom imaní konsolidovaného celku sú uvedené v tabuľkových prehľadoch. 

1. Dlhodobý majetok
Prehľad o pohybe dlhodobého nehmotného a dlhodobého hmotného majetku od 1. januára 2025 do 31. decembra 2025 je uvedený  v tabuľkovej prílohe č. 2 konsolidovaných poznámok. Oproti roku 2024 nastalo zvýšenie v dlhodobom nehmotnom majetku o 2 501,98 € a v zvýšenie v dlhodobom hmotnom majetku o 273 669,03 €. 
V celkovom neobežnom majetku nastalo k 31.12.2025 zvýšenie o 276 171,01 € čo predstavuje zvýšenie o 5,34 % oproti roku 2024.

Opis a hodnota vybraného dlhodobého majetku vo vlastníctve účtovnej jednotky alebo v správe účtovnej jednotky:
	Majetok, 
ku ktorému má účtovná jednotka vlastnícke právo
	Suma netto
2025
	Suma netto
2024

	Pozemky
	959 018,89
	928 280,32

	Budovy, stavby
	3 900 265,38
	3 643 160,31

	Stroje, prístroje, zariadenia, inventár
	168 328,68
	206 948,31

	Dopravné prostriedky 
	49 464,32
	45 575,30

	Umelecké diela a zbierky
	120,00
	120,00


Navýšenie na účte 021 oproti roku 2024 bolo spôsobené najmä zvýšením dlhodobého hmotného majetku o 257 105,07 €. Patrí tu zaradenie rekonštrukcie Domu smútku, rekonštrukcie ihriska a skate- parku, vybudovanie detského inkluzívneho ihriska, rekonštrukcie ciest..

2. Cenné papiere:
V rámci dlhodobého finančného majetku vykazuje konsolidovaný celok akcie Turčianskej vodárenskej spoločnosti a. s. v hodnote 316 433,46 €. 

3. Pohľadávky
[bookmark: OLE_LINK1][bookmark: OLE_LINK4]K pohľadávkam, bola vytvorená opravná položka v sume 8 649,73 € a zrušenie OP v sume 26,70 € z dôvodu uhradenia. Zostatok opravnej položky k 31.12.2025 predstavuje sumu 33 720,96 €.
Celková suma pohľadávok NETTO k 31.12.2025 predstavuje sumu 75 235,95 €. Ide o pohľadávky voči odberateľom 663,96 €, pohľadávky z daňových príjmov v sume 23 270,13 €, nedaňových príjmoch 49 658,85 €, z pohľadávok voči zamestnancom 59,95 €, daň z pridanej hodnoty 773,11 €, iné pohľadávky v sume 648,82 € a transfery a ostatné zúčtovanie so subjektami mimo verejnej správy v sume 161,13 €.
V krátkodobých pohľadávkach nastalo oproti roku 2024 zvýšenie o 16 642,42 €. Najväčší podiel mali na tom pohľadávky z daňových príjmov obcí, nakoľko boli vyrubené neskôr ako predchádzajúce roky. 
V dlhodobých pohľadávkach nastalo zvýšenie o 37 437,25 € a patria tu finančné prostriedky účelovej finančnej rezervy na skládku odpadov presunutých na osobitný účet Ministerstva životného prostredia SR.
Vývoj opravnej položky ako aj prehľad pohľadávok z hľadiska ich vekovej štruktúry a z hľadiska splatnosti je uvedený v tabuľkovej prílohe č. 8 a č. 9 konsolidovaných poznámok. 

4. Časové rozlíšenie aktív
V tabuľkovej prílohe č. 10 konsolidovaných poznámok sú uvedené významné položky časového rozlíšenia aktív – náklady budúcich období, v roku 2025 je dostatok 5 945,13€. Patria tu náklady na poistné v sume 3 226,39 €, predplatné 146,37 €, licencie v sume 706,19 € a ostatné náklady v sume 1 866,18 €.

5. Vlastné imanie 
[bookmark: _GoBack]Prehľad o pohybe vlastného imania konsolidovaného celku od 1. januára 2025 do 31. decembra 2025 je uvedený v tabuľkovej prílohe č. 12 konsolidovaných poznámok.
Výsledok hospodárenia konsolidovaného celku za rok 2025 bol 160 824,36 € (Výsledok hospodárenia bol ovplyvnený konsolidačnými operáciami).
Oproti roku 2024 nastalo vo výsledku hospodárenia zníženie o 196,45 €.



6. Rezervy
Prehľad rezerv konsolidovaného celku v členení na zákonné a ostatné je uvedení v tabuľkách č. 13 a č. 14 konsolidovaných poznámok.
V zákonných rezervách bola vytvorená rezerva na overenie účtovnej závierky audítorom v sume 3 600,00 €. V rezervách ostatných je zostatok rezervy na rekultiváciu a monitorovanie skládok odpadov za rok 2025 v sume 37 437,25 €, rezerva na obnovu verejného vodovodu a verejnej kanalizácie v sume 19 285,54 € a iné rezervy v sume 100,00 €.

7. Záväzky 
Prehľad záväzkov z hľadiska ich vekovej štruktúry a z hľadiska splatnosti je uvedený v tabuľkovej prílohe č. 15 konsolidovaných poznámok. 
Dlhodobé záväzky predstavujú k 31.12.2025 zostatok 75 621,95 € z toho: záväzky od 1 do 5 rokov v sume 47 621,95 € a s dobou splatnosti dlhšou ako 5 rokov v sume 28 000,00 €. Záväzky so zostatkovou dobou splatnosti do 1 roka vrátane v sume 188 085,39 € sú krátkodobé a patria tu:
 
	Záväzky
	Zostatok k 31.12.2025   
	Zostatok k 31.12.2024   

	Dodávatelia
	21 313,85
	12 654,10

	Prijaté preddavky
	631,00
	0,00

	Ostatné záväzky
	4 000,00
	4 000,00

	Iné záväzky
	5 344,57
	4 620,13

	Zamestnanci
	81 572,10
	85 592,04

	Zúčtovanie s orgánmi soc. a zdravotného poistenia 
	56 683,26
	54 073,46

	Daň z príjmov
	620,00
	0,00

	Ostatné priame dane
	10 420,61
	10 002,50

	Ostatné dane a poplatky 
	7 500,00
	7 790,40



Oproti roku 2024 nastalo v záväzkoch zníženie o 6 395,12 €, čo predstavuje pokles o 2,37 %.


8. Bankové úvery
Konsolidovaný celok vykazuje celkovú sumu dlhodobých úverov vo výške 215 955,00 €. 
V roku 2019 obec vybudovala hokejbalové ihrisko a dohodnutými splátkami a nesplatenú pohľadávku v sume 72 000,- prevzala SLSP a zostatková hodnota k 31.12.2025 predstavuje sumu 25 200,00 €.
V roku 2020 obec prijala úver vo výške 400 000,00 € z toho 169 450,00 € sa použilo na vyplatenie starého úveru. Zostatok k 31.12.2025 predstavoval sumu 80 431,00 € + 109 464,00 €.
Zostatok ostatných finančných výpomocí predstavuje sumu 860,00 €.
Vývoj bankových úverov so zostatkami je uvedený v tabuľkovej prílohe č. 16 konsolidovaných poznámok.

9. Časové rozlíšenie pasív
V tabuľkovej prílohe č. 17 konsolidovaných poznámok sú uvedené významné položky časového rozlíšenia pasív – výdavky budúcich období so zostatkom 0,00 € a v tabuľke č. 18 – výnosy budúcich období, ktorých zostatok k 31.12.2025 predstavuje sumu 2 828 154,82 €.

10. Náklady
Náklady sú zaznamenané v tabuľkách č. 19, 20 a 21 konsolidovaných poznámok. 
Celková suma nákladov na služby (účet 518) predstavuje 141 600,62 €, čo je o 5 843,11 € menej ako v roku 2024. Sú tu zahrnuté služby za poštovné, telekomunikačné služby, školenia, konkurzy a súťaže, režijné náklady a iné .. 
Ostatné náklady na prevádzkovú činnosť sú vo výške 42 726,11 € čo predstavuje pokles oproti roku 2024 o 6 990,48 €.
Ostatné finančné náklady predstavujú sumu 16 526,84 € a tvoria ich bankové poplatky, poistenie nehnuteľností ako aj poistenie vozidiel. 
V celkových výnosoch nastalo zvýšenie oproti roku 2024 o 159 104,82 €, čo predstavuje zvýšenie o 4,86 %.


11. Výnosy
V tabuľkovej prílohe č. 22 konsolidovaných poznámok je uvedené detailné členenie vybraných položiek výnosov konsolidovaného celku Obce Kláštor pod Znievom, účtovného obdobia roku 2025. Tvoria ich hlavne výnosy z prenájmu (40 438,75 €), výnosy z refundácií (5 472,42 €), výnosy z poistného plnenia (5 667,94 €) a ostatné výnosy (12 552,02 €).
Oproti roku 2024 nastalo zvýšenie v ostatných výnosoch z prevádzkovej činnosti o 9 938,20 €, čo predstavuje zvýšenie o 18,34 %.
V celkových výnosoch nastalo zvýšenie o 158 260,29 €, čo predstavuje zvýšenie o 4,60 %.

Skutočnosti, ktoré nastali po dni, ku ktorému sa zostavuje Konsolidovaná účtovná závierka, do dňa jej zostavenia: 
Po 31. decembri 2025 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2025. 
 

Kláštor pod Znievom, 01. 06. 2026. 
Vypracovala: Bc. Martina Balejová

